S-3515/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 9. ágúst 2022, á hendur D-kk-þgf R-kk-þgf B. N-kk-þgf, kt. [...],[...]„fyrir:

I.

Umferðarlagabrot með því að hafa, miðvikudaginn 9. desember 2020, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 370 ng/ml, alprazólam 9,4 ng/ml, díazepam 210 ng/ml, nordíazepam 310 ng/ml og oxýkódon 35 ng/ml) um Skeifuna í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

II.

Umferðarlagabrot með því að hafa, sunnudaginn 31. janúar 2021, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana-og fíkniefna (í blóði mældist amfetamín 200 ng/ml) um Hagamel í Reykjavík, þar sem lögregla hafði afskipti af ákærða skömmu síðar við gatnamót Njálsgötu og Frakkastíg.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

III.

Umferðarlagabrot með því að hafa, laugardaginn 30. október 2021, ekið bifreiðinni [...] án gildra ökuréttinda og óhæfur til að stjórna henni örugglega vegna áhrifa ávana-og fíkniefna og slævandi lyfja (í blóði mældist amfetamín 20 ng/ml, kókaín 125 ng/ml, díazepam 310 ng/mlog nordíazepam 240 ng/ml) um Reykjanesbraut við afleggjara til Innri Njarðvíkur, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaganr. 77/2019.

IV.

Umferðar- og fíkniefnalagabrot með því að hafa, laugardaginn 11. desember 2021, ekið bifreiðinni [...] án gildra ökuréttinda, undir áhrifum áfengis og verið óhæfur til að stjórna henni örugglega vegna áhrifa slævandi lyfja (í blóði mældist vínandamagn 0,77 ‰, díazepam 37 ng/ml og nordíazepam 180 ng/ml) um Stekkjarbakka í Reykjavík, þar sem lögregla stöðvaði aksturinn, og haft í vörslum sínum 1,40 gaf maríhúana sem ákærði framvísaði til lögreglu.

Telst háttsemi þessi varða við 1., sbr. 2. mgr. 48., 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana-og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í[...]. Samkvæmt framlögðu sakavottorði, dagsettu 2. ágúst 2022, hefur sakaferill ákærða ekki áhrif á ákvörðun refsingar í þessu máli.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærðu hæfilega ákveðin 1.238.000 króna sekt til ríkissjóðs, sem ákærðu ber að greiða innan fjögurra vikna frá birtingu dóms þessa að telja en sæta ella fangelsi í 44 daga.

Með vísan til lagaákvæða í ákæru er ákærði sviptur ökurétti í 39 mánuði, frá uppkvaðningu dóms þessa að telja.

Ákærði greiði málsvarnarþóknun skipaðs verjanda síns, H-kk-ef Þ-kk-ef Silva lögmanns, 139.500 krónur að meðtöldum virðisaukaskatti, og 751.996 krónur í annan í sakarkostnað.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi fyrir Á-kk-þf B-kk-þf S-kk-þf aðstoðarsaksóknara.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, D-kk-nf R-kk-nf B. N-kk-nf, greiði 1.238.000 króna sekt til ríkissjóðs innan fjögurra vikna frá uppkvaðningu dóms þessa að telja en sæti ella fangelsi í 44 daga.

Ákærði er sviptur ökurétti í 39 mánuði frá uppkvaðningudómsþessa að telja.

Ákærði greiði málsvarnarþóknun skipaðs verjanda síns, H-kk-ef Þ-kk-ef Silva lögmanns,139.500 krónur að meðtöldum virðisaukaskatti, og 751.996 krónur í annan sakarkostnað.

H-kvk-nf S-kvk-nf B-kvk-nf